GiliGold/VAD_KnessetCorpus huggingface dataset:
מיקי רוזנטל: למה היא טעות – כי אדם מגיע לשכר של 30,000 שקל אחרי שהוא השתכר בתחילת הקריירה שלו 8,000 שקל.
מיקי רוזנטל: שתוק.
רועי פולקמן: אתה כל היום צועק, אז מותר להגיד לך משהו.
דוד ביטן: די, רועי.
רועי פולקמן: כל היום אתה צודק, אז מותר להעיר לך הערה.
מיקי רוזנטל: אל תפריע לי.
מיקי רוזנטל: ולפיכך אדוני, הפשרה הראויה היא לומר: אתם רוצים פי 2.5 מהשכר הממוצע במשק – היתה לי הצעת ייעול, והצענו אותה גם בוועדה, והיא הצעה נכונה וטובה – אם רוצים להוריד את זה מפי 4 ל-2.5, כאמור, ואנשים לא משתכרים לאורך חייהם את השכר הגבוה הזה, צריך לעשות את זה על כל תקופת ההפרשות.
מיקי רוזנטל: ואז אפשר להוריד את זה ל-2.5, אבל על כל תקופת ההפרשות.
אורלי לוי אבקסיס: אתה אומר מגיל 21 בעצם.
מיקי רוזנטל: ואז זה מצוין.
מיקי רוזנטל: ואז לאנשים גם תהיה פנסיה יותר טובה, וגם האוצר ייצא נשכר.
מיקי לוי: האמת, לא הבנתי מה אמרת.
אורלי לוי אבקסיס: הנושא השני מדבר על פרק ח', תוכנית תקציב תלת-שנתית.
אורלי לוי אבקסיס: יש פה בעצם איזו אמירה שאומרת: אנחנו לא ריבונים, אנחנו לא נבחרי העם.
אורלי לוי אבקסיס: לא נוכל לחוקק חוקים גם כאשר תהיה תמיכת ממשלה, קרי תעבור ועדת שרים לחקיקה.
אורלי לוי אבקסיס: אם זה מעל 6 מיליון- - -
דוד ביטן: זה שינוי מהמצב הקיים?
רועי פולקמן: לא, זה כמעט לא משנה כלום.
אורלי לוי אבקסיס: ודאי שמשנה.
רועי פולקמן: זה דורש אחריות פיסקלית.
רועי פולקמן: אבל את טועה.
אורלי לוי אבקסיס: תן לי להסביר.
אורלי לוי אבקסיס: וגם היושב-ראש גפני יודע- - -
רועי פולקמן: לא משנה כלום.
אורלי לוי אבקסיס: יש לך תקציב תלת-שנתי.
דוד ביטן: אבל זה לא היה בחוק.
רועי פולקמן: אין שם שום שינוי מהחקיקה הפרטית.
אורלי לוי אבקסיס: אל תטעה.
אורלי לוי אבקסיס: זה חל גם על פרטית.
דוד ביטן: אם זה לא חקיקה פרטית, מה הבעיה?
דוד ביטן: זה חל על הפרטית?
אורלי לוי אבקסיס: הנה היועצת המשפטית של ועדת הכספים.
אורלי לוי אבקסיס: אדוני היושב-ראש, יש פה היועצת המשפטית של הוועדה.
אורלי לוי אבקסיס: אני נאלצת להרים את קולי כי לא נותנים לי להבהיר.
אורלי לוי אבקסיס: שאלתי אותה, והיא אמרה שזה חל גם על פרטית.
דוד ביטן: זה חל גם על פרטי?
<שגית אפיק: הממשלה לא תוכל לתמוך בהצעת חוק לקריאה הראשונה- - -
דוד ביטן: אנחנו לא משאירים את זה.
דוד ביטן: חבל על הזמן.
<שגית אפיק: אבל המגבלה היא - - -
דוד ביטן: אז הם לא יאשרו אף הצעת חוק.
אורלי לוי אבקסיס: וגם אם הם יאשרו, זה יעבור רק טרומית.
אורלי לוי אבקסיס: אסור להם.
רועי פולקמן: זה כמו היום.
אורלי לוי אבקסיס: אתה חבר כנסת חדש – לא מכיר את עבודת הכנסת.
אורלי לוי אבקסיס: זה ממש לא כמו היום.
אורלי לוי אבקסיס: היום אם יש לך תמיכת ממשלה, אתה לא צריך 50 ח"כים.
רועי פולקמן: יפילו את זה בוועדת כספים.
אורלי לוי אבקסיס: מה אתה מדבר שטויות?
דוד ביטן: שיפילו, אבל שלא יגידו, לא חובה.
אורלי לוי אבקסיס: אבל יש לך יועצת משפטית של ועדת הכספים, שאומרת שזה גם על פרטי.
רועי פולקמן: זה לא שונה מהיום.
אורלי לוי אבקסיס: זה אות מתה.
אורלי לוי אבקסיס: לא תוכל להעביר שום דבר.
<אסי מסינג: אדוני היושב-ראש- - -
רועי פולקמן: זה לא כזה דרמטי.
רועי פולקמן: זה סתם.
אורלי לוי אבקסיס: זה מאוד דרמטי, כי אנחנו לא מחוקקים.
אורלי לוי אבקסיס: זה גם לא חוקתי.
אורלי לוי אבקסיס: נבקש גם את עמדתו של היועץ המשפטי לכנסת.
דוד ביטן: האוצר, כן.
דוד ביטן: יודעים מה ההבדל בינינו לבינכם?
דוד ביטן: שאתם, כל הצעת חוק שלכם, כחלון מעביר לכם.
דוד ביטן: אנחנו – לא.
דוד ביטן: אז תירגעו קצת.
אורלי לוי אבקסיס: היא גם לא תעבור- - -
רחל עזריה: בוא נדבר על הצעות חוק מסורבות גט.
רחל עזריה: בואו לא נפתח את זה.
רועי פולקמן: הצעה שעולה - אנחנו לא מגישים- - -
<אסי מסינג: אני מזכיר שאנחנו בטענת נושא חדש.
<אסי מסינג: הצעת החוק המקורית דיברה על המגבלות הקיימות.
<אסי מסינג: כל מה שתוקן כרגע, מוצע לתקן כרגע, במסגרת ההצעה בכנסת, היא הורדה של המגבלה ביחס להעברת הצעת חוק חוקית בטרומית.
אורלי לוי אבקסיס: מותר להם רק בטרומית.
אורלי לוי אבקסיס: אסור להם לקדם ראשונה, שנייה ושלישית.
<אסי מסינג: כלומר הצעת החוק המקורית, כמו שהונחה על-ידי הממשלה, כוללת את המגבלות הקיימות- - -
אורלי לוי אבקסיס: מה עוזר הטרומית?
אורלי לוי אבקסיס: טרומית לא נכנסת – זה רק הפרטי.
<אסי מסינג: אין כאן נושא חדש בכלל.
דוד ביטן: אגיד לך משהו מאוד פשוט – גם כך הרשות המחוקקת קשורה עם הידיים לאחור בגלל הנושא של הממשלה.
דוד ביטן: עזוב נושא חדש.
דוד ביטן: ננתם פה מצב שהכול תלוי באוצר.
אורלי לוי אבקסיס: ראש הממשלה יהיה ראש אגף התקציבים.
קריאה: אז תחריג את ההצעות הפרטיות.
דוד ביטן: אני לא יכול להחריג.
דוד ביטן: אני רוצה תיקון של הסעיף הזה.
דוד ביטן: אם לא, אני לא מצביע.
דוד ביטן: צריך לשקול את הדברים.
בצלאל סמוטריץ': אפשר זכות דיבור?
דוד ביטן: אבל סיימתי.
דוד ביטן: אני אחליט מתי להצביע.
רועי פולקמן: אני פותח את ישיבת ועדת הכנסת בנושא הפנייה לנושא חדש בחוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015.
רועי פולקמן: יושב-ראש ועדת הכספים, בבקשה.
משה גפני: הנושא של...
משה גפני: אורלי, כל הכבוד לך.
מיקי לוי: תברך אותה, מקום ראשון ב"מאקו", אביר איכות השלטון.
מיקי לוי: זה לא דבר של מה בכך.
מיקי לוי: שאפו גדול.
משה גפני: מזל טוב, כל הכבוד.
רועי פולקמן: ברכות, אורלי.
משה גפני: הנושא של נושא חדש הוא מאוד מהותי ורציני, ולכן, אם בא נושא חדש שלא היה קודם בהצעת החוק הממשלתית או הצעת החוק הפרטית ומוסיפים דברים אחרים, זה צריך לבוא לוועדת הכנסת וצריך להכריע בזה.
משה גפני: היות שבחוק ההסדרים מדובר על נושאים רבים ומגוונים, אז במהלך הדיונים משתנים דברים, לטובה ולרעה.
משה גפני: אין פה איזה שינוי דרמטי, לא בנושא של פרק הבריאות ולא בנושא של הייעוץ הפנסיוני, שעליו נקיים דיון ארוך ונשמע את האנשים.
משה גפני: ולכן צריך לדחות את הבקשה הזאת.
משה גפני: טובת העניין זה לדחות את הבקשה ולקיים את הדיון בוועדת הכספים.
רועי פולקמן: אתה אומר שבאופן היסטורי, בכלל, ככה נראים דיוני תקציב.
משה גפני: אני ענייני.
משה גפני: שנה שעברה, עניינית, זה היה נושא חדש, אבל הפעם, עניינית, זה לא.
מיקי רוזנטל: אני אצטט את גפני מלפני שנה וחצי - -
מיקי לוי: גברתי היועצת המשפטית, את העניין של נושא חדש אפשר להחיל על כל המערך.
מיקי רוזנטל: - - אני הוצאתי את הפרוטוקול של ועדת הכנסת ואני רוצה לצטט את מה שאמר גפני לפני שנה וחצי בדיונים על התקציב.
משה גפני: לכן הקדמתי ואמרתי שבשנה שעברה, עניינית, זה היה נושא חדש.
משה גפני: הפעם, עניינית, זה לא נושא חדש.
מיקי רוזנטל: אה, בגלל שאתה בקואליציה זה לא נושא חדש.
מיקי רוזנטל: הבנתי את השינוי הדרמטי.
משה גפני: מה פתאום, זה לא קשור בכלל.
מיקי לוי: אני מבקש זכות דיבור.
רועי פולקמן: בבקשה, חבר הכנסת לוי.
מיקי לוי: אני מבקש מהיועצת המשפטית חוות דעת האם יש אפשרות לעשות נושא חדש על כלל הנושאים?
רועי פולקמן: הקריאה לנושא חדש הייתה על כל הנושא, על כל החוקים.
מיקי לוי: אני שואל האם זה חוקי, או שאני צריך לעשות פירוט.
מיקי לוי: אז מה, לפי מה שאת אומרת, אני אקח את כל חוק ההסדרים ואקבע שזה נושא חדש?
מיקי לוי: או את כל פרק הבריאות למשל?
<ארבל אסטרחן: אתה סבור שכל התיקונים הם נושאים חדשים?
<ארבל אסטרחן: אתה צריך להסביר על כל נושא ונושא שאתה חושב שהוא נושא חדש - - -
מיקי לוי: לא, האם ועדת הכנסת אמורה לאפשר פעם אחת, או בכל פעם שאני מגלה נושא חדש היא תתכנס?
<ארבל אסטרחן: זה כבר שיקול דעת של יו"ר הוועדה שפונה לוועדת הכנסת ושל יו"ר ועדת הכנסת, האם היא מתכנסת כל פעם, או פעם אחת על כל הנושאים.
<ארבל אסטרחן: ברור שעל כל נושא ההחלטה היא נפרדת.
רועי פולקמן: חבר הכנסת רוזנטל, אתה רוצה להגיד משהו?
משה גפני: תגיד לי, משעמם לך?
משה גפני: אתה רוצה לעשות פיליבסטר?
רועי פולקמן: קדימה, חבר הכנסת רוזנטל.
מיקי רוזנטל: אני ביקשתי להעלות כסוגיה חדשה סעיף ספציפי בפנסיה שלפיו החוק מחייב השתה של 0.6% תשלום מהמעסיק לטובת העובדים לטיפול בפנסיה.
מיקי רוזנטל: הדבר הזה נעשה – וגברתי היועצת המשפטית, אני מבקש שתקשיבי – במסגרת הסכם בין ההסתדרות למעסיקים ולגורמים נוספים שהסכימו לכך.
מיקי רוזנטל: אני דרשתי קודם כול שיניחו את ההסכם על שולחן הוועדה, כי זה חלק מהותי מהחוק, ואני רוצה לראות שאכן כל סעיפי ההסכם באים לידי ביטוי בחוק.
מיקי רוזנטל: זאת סוגיה אחת שאני מבקש ממך להתייחס אליה – לומר האם מה שאני אומר זה מחייב.
מיקי רוזנטל: דבר שני, אין ספק שזה נושא חדש, משום שכל דרך התשלום הזאת, שבה העובדים משפים את הגופים הכלכליים המבטחים את הפנסיה עבור העובדים – זה לא היה בעותק הכחול שהונח - - -
רועי פולקמן: לא, אבל זו מהות התיקון.
מיקי רוזנטל: זה לא היה בעותק הכחול שהונח על שולחן הכנסת ועבר בקריאה ראשונה.
מיקי רוזנטל: זאת סוגיה חדשה לגמרי, והיא פשוט לא מופיעה, איננה, אלא יש כל מיני דברים אחרים שמתייחסים לנושא.
מיקי רוזנטל: לכן הנושא של השיפוי הוא נושא חדש בעליל, ולפיכך אנחנו מבקשים להכריז עליו כנושא חדש, כי אין ספק שהוא נושא חדש.
רועי פולקמן: תשובה, בבקשה.
<ארבל אסטרחן: אני צריכה את היועצת המשפטית של ועדת הכספים.
רועי פולקמן: אנחנו נמתין שתי דקות ליועצת המשפטית של ועדת הכספים.
באסל גטאס: רועי, יש את העניין השני.
רועי פולקמן: לא, אנחנו מצביעים בנפרד, עכשיו אנחנו בדיון על הפנסיה.
מיקי רוזנטל: אני רוצה להוסיף משהו.
מיקי רוזנטל: היועצת המשפטית של הוועדה, בזמן שהערתי את זה בוועדת הכספים, אמרה שאני צודק.
מיקי רוזנטל: היא אמרה שצריך לצרף את ההסכם לחוק.
רועי פולקמן: אבל זה לא הדיון כרגע.
רועי פולקמן: זה לא קשור לנושא חדש.
אורלי לוי אבקסיס: זאת המהות.
מיקי רוזנטל: זאת המהות.
אורלי לוי אבקסיס: ההסכם משנה את התמונה - -
רועי פולקמן: את זה הוועדה תחליט תכף.
אורלי לוי אבקסיס: - - הוא גורם לתקצוב אחר.
אורלי לוי אבקסיס: זה גורם בעצם לסוג של קנס חדש.
מיקי רוזנטל: לא, זה עוד לפני הוועדה, זה עניין משפטי.
רועי פולקמן: לטענתכם זה נושא חדש.
רועי פולקמן: אנחנו לא מתנגדים להציג את ההסכם, אנחנו רק אומרים שזה לא נושא חדש.
אורלי לוי אבקסיס: זה תקצוב נוסף חדש.
רועי פולקמן: חבר הכנסת מרגלית, דבר בקצרה, כי אנחנו רוצים להצביע.
אראל מרגלית: כדי לחזק את דבריו של ידידי מיקי רוזנטל, אני רוצה לומר שחוץ מחברות וחברי הוועדה, שחשבו שזה נושא חדש, חלק גדול מהדיון הזה היה גם עם ארגונים כלכליים וארגונים מרכזיים שהיו חלק מעסקת החבילה - -
מיכל בירן: שאנחנו שמחים עליה.
אראל מרגלית: - - שבירכנו עליה, ו - - -
רחל עזריה: תגידי את זה שוב, מיכל.
מיכל בירן: להגיד שאנחנו שמחים על זה?
מיקי רוזנטל: אנחנו מברכים גם על עמדת שר האוצר, שמתנגד לעסקת סלקום-גולן, בסדר?
מיקי רוזנטל: אמרנו?
מיקי רוזנטל: כל הכבוד לשר האוצר...
רועי פולקמן: תנו לחבר הכנסת לסיים את דבריו.
אראל מרגלית: מה שאנחנו אומרים זה שאחרי התהליך הממושך הזה, שהיינו בעין הסערה שלו.
אראל מרגלית: חייבים להגיד לזכותו של יושב-ראש ועדת הכספים שהוא נתן לאנשים האלה את הביטוי ונתן להם להגיע ביחד לאיזושהי הבנה ואיזושהי הסכמה, עם פשרות כאלה ואחרות.
אראל מרגלית: והתחושה, גם שלהם, לא רק שלנו, היא שבעצם ההסכם הזה, האופן שבו לקחו אותו אחרי שגמרו להתדיין בו, הוא שונה לחלוטין מההסכמות שהיו.
אראל מרגלית: ולכן אנחנו אומרים שזה נושא חדש במובן הזה שההסכמות והדברים שהיו, פתאום מביאים לנו אותם כאילו מתחילים את המשא ומתן מחדש.
אראל מרגלית: ולכן אנחנו חושבים שזה לא יאה, ואנחנו מבקשים לכבד את התהליך האמתי שהתקיים סביב הוועדה וסביב הארגונים מחוץ לכנסת.
אראל מרגלית: הכנסת, הרבה מאוד פעמים הדבר החשוב שהיא יכולה לעשות זה להביא את הקולות מחוץ לכנסת, לתוך הוועדה ולתוך הדיון.
אראל מרגלית: זה הגיע, נדון והוסכם, ואנחנו מתפלאים שזה הגיע באופן חדש - - -
רועי פולקמן: חבר הכנסת מרגלית, תודה.
רועי פולקמן: הערה: אמר קודם יושב-ראש ועדת הכספים שאנחנו נקיים דיון מהותי בכל תיקון שהוכנס, דיון ממצה, ונצביע עליו.
רועי פולקמן: ולכן הדיון כאן הוא לא בשאלה אם יתקיים דיון, כי יתקיים דיון, כמו שהתקיים עם כל בעלי העניין, אלא הדיון הוא רק על השאלה של נושא חדש.
רועי פולקמן: חבר הכנסת רוזנטל, בבקשה.
מיקי רוזנטל: העניין הוא לא רק עניין פורמלי של נושא חדש; ההסכם הזה לא הונח יחד עם החוק.
מיקי רוזנטל: גם אם היועצת המשפטית של ועדת הכנסת תחליט שצריך להניח אותו, אנחנו צריכים את הזמן ללמוד אותו.
מיקי רוזנטל: אנחנו לא יכולים לקיים עכשיו דיון כי אתם החלטתם שיש דיון, אלא אנחנו רוצים - - -
רועי פולקמן: לא, הדיון הוא רק ב - - - הוא לא בהסכם.
מיקי רוזנטל: אנחנו רוצים לראות את ההסכם, ללמוד אותו, ואנחנו רוצים לקיים דיון על החוק רק אחרי שנעיין בהסכם, ולא שזה יהיה עניין פורמלי, "הנה, זרקנו לכם את הנייר, עכשיו נקיים דיון".
מיקי רוזנטל: לא, זה עניין מהותי.
אורן אסף חזן: ברשותכם, אני רוצה להציע הצעה.
אורן אסף חזן: אפשר אולי לצרף את ההסכם לחוק שמונח היום - - -
רועי פולקמן: אני לא בטוח שיש רלוונטיוּת לעניין - - -
אורן אסף חזן: - - - יכול להיות שזה מה שצריך לעשות.
אורן אסף חזן: היא התחייבה - - -
אורלי לוי אבקסיס: בחייאת, בוא נעשה - - -
אורן אסף חזן: שנייה, אנחנו מדברים אותו דבר, אז בואו ננסה לדבר אחד עם השני.
אורן אסף חזן: אדוני היושב-ראש, היא התחייבה שאמנם היום יש שינויים בחוק שמוצע, בשונה מההסכם שנחתם אתמול, אבל עם הזמן היא תתאים את החוק להסכם.
אורן אסף חזן: כדי שלא יהיו אי-הבנות בעתיד וכדי שלא יהיו ויכוחים, אני מציע – והיועצים המשפטיים נמצאים פה – להצמיד את ההסכם - - -
רועי פולקמן: מיד נשמע התייחסות של היועצת המשפטית.
רועי פולקמן: הדיבור לחברת הכנסת אורלי לוי, ואז התייחסות של היועצת המשפטית, כי אנחנו צריכים להתקדם.
אורלי לוי אבקסיס: תודה רבה, אדוני היושב-ראש.
אורלי לוי אבקסיס: אני רוצה להסב את תשומת לבכם לכך שיש פה נושא מאוד דומה למה שנדון בכנסת ה-18.
אורלי לוי אבקסיס: בנושא של הפיקוח על הגיל הרך, הייתה הצעת חוק ממשלתית שעברה את הקריאה הראשונה במליאה.
אורלי לוי אבקסיס: תוך כדי דיונים בוועדה לפני קריאה שנייה ושלישית, גילינו שיש הסכם שלא היה כלול בחוק שעבר את הקריאה הראשונה במליאה.
אורלי לוי אבקסיס: ההסכם הזה דיבר על כך שמשרד הבריאות עשה איזשהו הסכם לגבי הפיקוח.
אורלי לוי אבקסיס: טענו שזה נושא חדש.
אורלי לוי אבקסיס: כמובן שכל הקואליציה נעמדה על הרגליים האחוריות ומבחינה משפטית - - -
אורן אסף חזן: היא כבר הסכימה אתך.
אורלי לוי אבקסיס: לא, לא, אלקין בפעם הראשונה נפל בוועדת הכנסת, ואני שמחה לומר שהיה לי חלק בזה, למרות שגם שר הכלכלה, שמחון, היה כאן - - -
אורן אסף חזן: למה לדון בהיסטוריה?
אורלי לוי אבקסיס: אני מספרת על תקדים, כמו בבית משפט.
אורן אסף חזן: עזבי, בואי נתקדם - - -
רועי פולקמן: אורן, תן לה לסיים בבקשה.
אורן אסף חזן: זה לא הזמן לדבר על דברים - - -
רועי פולקמן: חבר הכנסת חזן, תן לה לדבר.
מיקי רוזנטל: היא מנמקת, היא מדברת לעניין.
רועי פולקמן: בבקשה, תסיימי את העניינים.
אורלי לוי אבקסיס: ולכן הוחלט - - -
אורן אסף חזן: יש פה הסכמה בין כולנו, אז למה לחזור - - -
אראל מרגלית: חבר הכנסת חזן, היא באה מהצפון במיוחד, אחרי היום-הולדת של הבן שלה, ויתרה על החגיגות של אחרי הצהריים – תן לה לדבר.
אורן אסף חזן: לא הבאת עוגה?
אורן אסף חזן: לא עוגה, לא שקיות הפתעה, איך ניתן לה לדבר?
רועי פולקמן: חברת הכנסת לוי, בואי תמשיכי.
רועי פולקמן: אני חושב שזה מעניין.
אורלי לוי אבקסיס: אז מה שהוחלט שם, ברמה המהותית, זה שמאחר שההסכם לא היה - - -
רועי פולקמן: זה שינה את החוק.
אורלי לוי אבקסיס: לא, זה מעבר לנושא של שינוי.
אורלי לוי אבקסיס: הוא לא היה חלק מהחוק שהוגש למליאה לקריאה ראשונה, ולכן הוא בעצם היה נושא חדש שהוכנס לְחוק שהוא לא היה בו מלכתחילה.
אורלי לוי אבקסיס: וההסכם הזה הוא באמת נושא דומה, רק ששם זה היה בנושא ההוא וכאן זה - - -
רועי פולקמן: הבנתי, ואני אבקש מהיועצת המשפטית לוועדה להתייחס לשאלה האם הסכם מהווה נושא חדש - - -
אורלי לוי אבקסיס: לא, אבל גם חשוב מאוד להבין שלהסכם הזה יש השלכות כלכליות-תקציביות - -
אורלי לוי אבקסיס: - - בעיקר לכיס של אזרחים שיש להם עסקים קטנים ובינוניים, ואף אחד לא נותן על זה את הדעת.
אורלי לוי אבקסיס: ולא הצביעו על זה במליאה.
רועי פולקמן: הטענה היא גם זאת, אבל גם שזה מובא לתוך החוק ואנחנו דנים בחוק על כל שינוייו, ולכן ההסכם - - -
אורלי לוי אבקסיס: לא, לא, לא, ההסכם - - -
רועי פולקמן: מיד נשמע התייחסות.
אורלי לוי אבקסיס: זה כמו שתכניס לחוק פרק שלם שלא הצביעו עליו.
אורלי לוי אבקסיס: זה פרק.
רועי פולקמן: אוקיי, מיד נשמע התייחסות משפטית לכך.
רועי פולקמן: חבר הכנסת באסל גטאס, בקצרה.
באסל גטאס: אני רוצה להגיד שהעניין הוא פרוצדורלי וחייבים להיצמד לתקנון ולפרוצדורה.
באסל גטאס: יכול להיות שבמהות, אותו הסכם שמדברים עליו והשינוי בפרק הבריאות הם דברים שאנחנו מסכימים עליהם, אבל אנחנו לא מדברים על המהות, אנחנו מדברים על השאלה אם יש פה שינוי מהספר הכחול, מהחוק המקורי.
אורן אסף חזן: אבל יש שינוי.
באסל גטאס: לכן זה נושא חדש, ולקואליציה תמיד נשמרת הזכות להגיש את זה בנפרד, מהתחלה, כהצעת חוק.
רועי פולקמן: אוקיי.
רועי פולקמן: היועצת המשפטית, בבקשה.
<שגית אפיק: אני מציעה שניתן ליועצת המשפטית של משרד האוצר לדבר, ואני אגיב אחריה לכול.
<אפרת פרוקצ'יה: אני אפרת פרוקצ'יה, מהלשכה המשפטית במשרד האוצר.
<אפרת פרוקצ'יה: בהצעה המקורית עשינו הפרדה בין תפעול לבין שיווק.
<אפרת פרוקצ'יה: הרצון היה למתן את ניגוד העניינים של המעסיק; להגיע לתוצאה שבה המעסיק למעשה יישא בעלויות התפעול שלו.
<אפרת פרוקצ'יה: ההצעה המקורית הייתה קטגורית; אי אפשר גם לתפעל וגם להיות סוכן משווק.
<אפרת פרוקצ'יה: מה שעשינו אחרי ההסכם, שאליו הגיעו ההסתדרות והמעסיקים... הם בעצם הביאו לאותה מטרה, אבל בצורה יותר מרוככת - - -
אורלי לוי אבקסיס: כמו בפיקוח על מעונות היום לגיל הרך.
אורלי לוי אבקסיס: זה הביא לאותה תוצאה בדיוק.
<אפרת פרוקצ'יה: אבל ההצעה המקורית עשתה את זה באופן קטגורי, ואנחנו עושים את זה בצורה יותר פרטנית.
<אפרת פרוקצ'יה: הם בעצם משלמים בעבור השירות.
<אפרת פרוקצ'יה: אנחנו עיקרנו את ניגוד העניינים באופן אחר, ולכן אין פה דבר חדש.
אורלי לוי אבקסיס: בוודאי שכן.
<אפרת פרוקצ'יה: העיקור של ניגוד העניינים היה קיים בעבר בצורה קטגורית ועכשיו הוא בצורה קצת יותר מצומצמת, אבל הנושא הוא בדיוק אותו נושא.
אורלי לוי אבקסיס: תסבירי במה זה שונה מהמעונות לגיל הרך.
רועי פולקמן: חברת הכנסת אורלי לוי, האמירה של היועצת המשפטית של משרד האוצר אומרת, להבנתי, שהם נצמדו לחלוטין לאותם נושאים, ורק היה שם שינוי באופן של היישום.
מיקי רוזנטל: רק משיתים על מעסיקים היום.
מיקי רוזנטל: זה דיון חדש שלא היה קודם.
מיקי רוזנטל: זה כל השינוי בחוק.
מיקי רוזנטל: זה מס חדש, באוצר יודעים שזה מס חדש, ומה שהיא אמרה זה מס שפתיים.
רועי פולקמן: הדיון כרגע הוא על האם זה נושא חדש או לא - - -
מיקי רוזנטל: זה נושא חדש, אין ספק.
מיקי רוזנטל: המנגנון הזה לא היה בחוק הקודם.
מיקי רוזנטל: המס על המעסיקים לא היה ועכשיו הוא ישנו.
אורן אסף חזן: סליחה, אני רוצה לשאול שאלה.
אורלי לוי אבקסיס: ההסכם של משרד הבריאות לא היה בטרם החוק, הוא נכנס תוך כדי, ונקבע כנושא חדש.
רועי פולקמן: משפט לחבר הכנסת חזן ואני רוצה להתקדם.
אורן אסף חזן: בלי הרבה פרשנויות וכותרות, האם זה עניין חדש או לא חדש?
אורן אסף חזן: זה הופיע לפני או לא הופיע?
אורן אסף חזן: זה כל הסיפור.
אורלי לוי אבקסיס: זה לא הופיע לפני.
אורן אסף חזן: אני רוצה שהם יגידו לי.
אורן אסף חזן: זאת שאלה עניינית: חדש או לא חדש?
רועי פולקמן: התשובה הייתה שזה לא חדש, על פי חוות הדעת של היועצת המשפטית - - -
אורלי לוי אבקסיס: לא, אל תבלבל אותו.
אורלי לוי אבקסיס: הוא שאל אם ההסכם היה בחוק שהצביעו עליו או לא היה.
אורן אסף חזן: ההסכם לא היה, אני לא מבולבל - - -
רועי פולקמן: הוא לא שאל את זה, הוא שאל אם זה נושא חדש.
מיקי רוזנטל: זה לא היה ואין בכלל ספק שזה לא היה.
מיקי רוזנטל: איזו מין תשובה אתה עונה?
מיקי רוזנטל: המנגנון הזה לא היה בחוק.
אורלי לוי אבקסיס: לא היה.
אורלי לוי אבקסיס: אני מבקשת להבין גם מה היה בכנסת ה-18 כתקדים.
מיקי רוזנטל: אתם עושים מאתנו צחוק?
אורלי לוי אבקסיס: היועצת המשפטית ארבל הייתה פה בכנסת ה-18 כשנדון פה חוק ממשלתי של משרד הכלכלה בנוגע לפיקוח על הגיל הרך, ואנחנו הגשנו נושא חדש על ההסכם בין משרד הבריאות בכל הנושא הפיקוח... ליצמן היה אז שר הבריאות, ואנחנו אמרנו שלא הצביעו על ההסכם במליאה בקריאה ראשונה.
אורלי לוי אבקסיס: אני רוצה לראות אם הגברת ארבל זוכרת.
<ארבל אסטרחן: אני לא זוכרת, אין סיכוי.
מיכל בירן: אני רוצה להביע דעה מפתיעה, למרות שאני באופוזיציה.
מיכל בירן: חברים, חוץ מזה שמטרתנו למרר את חייה של הקואליציה, יש פה... אני מצטערת, אבל אנחנו בין היתר ביקשנו שהחוק הזה לא יעבור כפי שהוא, ביקשנו תיקונים, ויש פה גופים שעשו הסכמים.
מיכל בירן: ולכן להגיד שלא דנים בזה, לדעתי זה לא - - -
אורן אסף חזן: זה לא מה שהיא אומרת.
רועי פולקמן: האמירה היא שזה לא נושא חדש.
רועי פולקמן: חברים, אנחנו עוברים להצבעה.
מיקי רוזנטל: לא, לא, רגע, אני רוצה לשמוע את היועצת המשפטית של הוועדה.
רועי פולקמן: קיבלת חוות דעת של היועצת המשפטית של - - -
מיקי רוזנטל: תגיד לי, אתה עושה צחוק מעבודה?
רועי פולקמן: רוזנטל, עם כל הכבוד, אתה לא תקבע אם צחוק או לא צחוק - - -
מיקי רוזנטל: יש יועצת משפטית לוועדה, והיא תגיד את דעתה.
רועי פולקמן: מה השאלה ליועצת המשפטית, לא הבנתי.
מיקי רוזנטל: יש שתי שאלות.
מיקי רוזנטל: אחת, האם ההסכם היה צריך להיות מצורף לחוק?
מיקי רוזנטל: שתיים, האם מבחינתה הנושא של ה-0.6% היה או לא היה בחוק הקודם והאם זה חדש או לא? שהיא תגיד.
<שגית אפיק: אני אומר את עמדתי לגבי שתי השאלות שלך ואני גם ארחיב טיפה.
<שגית אפיק: ראשית, אין ספק שמה שמונח בפניכם היום כן שונה ממה שהוגש בכחול, וזה נכון שיש שם עניינים שלא נכללים בו.
<שגית אפיק: עם זאת, צריך גם להיות הגונים ולומר שבישיבה הראשונה שקיימה ועדת הכספים על הסעיפים של הכחול היא ביקשה לצאת להידברות.
<שגית אפיק: היא ביקשה מהממונה על שוק ההון לשבת ולהידבר עם הגופים.
<שגית אפיק: הממונה על שוק ההון ככל הנראה עשתה זאת.
<שגית אפיק: הגופים הגיעו להסכם - - -
<קריאות: היא לא עשתה זאת.
<שגית אפיק: היא לא עשתה זאת.
<שגית אפיק: בלי הממונה של שוק ההון - - -
רחל עזריה: היא כן עשתה זאת, היא דיברה עם הגופים הייצוגיים.
<שגית אפיק: בלי הממונה על שוק ההון, הגיעו הגופים להסכם.
<שגית אפיק: לאחר שהגיעו להסכם, שהוצג אפילו בפני ועדת הכספים, הסכימה הממונה על שוק ההון - -
אורלי לוי אבקסיס: למה אתם אומרים שלא היה?
<שגית אפיק: - - לשקף את עיקרי ההסכם בחקיקה.
<שגית אפיק: עכשיו, אני מבינה שלא משתקפים בחקיקה כל פרטי ההסכם - - -
מיקי רוזנטל: לא קיבלנו את ההסכם.
אורלי לוי אבקסיס: אנחנו אפילו לא יודעים מהו - - -
רועי פולקמן: אבל הטענה היא שההצמדה של ההסכם זה לא הנושא.
<שגית אפיק: רגע, רגע, במהלך הדיון בוועדת הכספים - - -
אורן אסף חזן: זה דיון לוועדת הכספים, לא - - -
<שגית אפיק: במהלך הדיון בוועדת הכספים אתם תקבלו את ההסכם, יתקיים דיון על פרטיו - - -
מיקי רוזנטל: סליחה, מה, אנחנו נקבל את ההסכם במהלך הדיון ונצביע בסופו?
רועי פולקמן: לא, אתה תצביע על החוק, לא על ההסכם.
מיכל בירן: מיקי, אנחנו קיבלנו את ההסכם.
<שגית אפיק: אתם קיבלתם את ההסכם, אנחנו חילקנו אותו ביום שהוא נחתם.
אורלי לוי אבקסיס: מה, מישהו פה ממהר הביתה?
מיכל בירן: אורלי, מצאת למי לרמוז.
מיכל בירן: אני - - -
רועי פולקמן: אני מבקש הצבעה שמית.
רועי פולקמן: אנחנו נעבור שם-שם - - -
רועי פולקמן: סתם.
רועי פולקמן: לא צריך?
רועי פולקמן: אז קדימה, לא הצבעה שמית.
רועי פולקמן: מי בעד ההגדרה "נושא חדש"?
רועי פולקמן: מי מתנגד להגדרה "נושא חדש"?
רועי פולקמן: הצבעה בעד ההגדרה – מיעוט נגד – רוב הגדרת הנושא כנושא חדש לא נתקבלה.
רועי פולקמן: הטענות בדבר נושא חדש בפרק הייעוץ הפנסיוני אינן נושא חדש, כפי שקבעה הוועדה.
רועי פולקמן: 2.
רועי פולקמן: פרק י', סעיפים 342 עד 347 ו-349 (הגבלת כיסוי קופות החולים וחברות ביטוח עבור השתתפות בעלות ניתוח פרטי).
רועי פולקמן: אנחנו עוברים לנושא השני בחוק התכנית הכלכלית, בפרק הבריאות, פרק י'.
אורלי לוי אבקסיס: רביזיה.
רועי פולקמן: נרשמה רביזיה.
רועי פולקמן: חבר הכנסת באסל גטאס, הגשת בקשה לנושא חדש בפרק י', פרק הבריאות.
רועי פולקמן: חברים, נימוק קצר של חבר הכנסת גטאס, ואנחנו נתקדם.
באסל גטאס: הנימוק הוא יותר בתחום הפרוצדורלי.
באסל גטאס: למרות שהפרק הזה כולל בתוכו את מה שהאופוזיציה רצתה, היות שזה הפך לנושא חדש, צריכים להחריג אותו, להוציא אותו מחוק ההסדרים ולהביא אותו כהצעת חוק נפרדת.
<ארבל אסטרחן: נושא חדש אי אפשר להביא, גם לא בהצעת חוק נפרדת.
באסל גטאס: לא במסגרת חוק ההסדרים.
<ארבל אסטרחן: אם נקבע על משהו שהוא נושא חדש, אי אפשר להכין את זה לקריאה שנייה ושלישית בוועדה.
רועי פולקמן: חבר הכנסת גטאס, בפרק הזה אין הסכמים ואין שום דבר, זה תיקונים לחוק במתווה של החוק שהוצע.
רועי פולקמן: חברים, בקשתו של חבר הכנסת לגבי פרק י', פרק הבריאות – מי בעד הגדרת הנושא כנושא חדש?
רועי פולקמן: מי נגד?
רועי פולקמן: הבקשה להגדיר את הנושא כנושא חדש לא התקבלה.
רועי פולקמן: חברים, הודעה קצרה: מרגע זה תדעו - - -
רועי פולקמן: נרשמה רביזיה על ההחלטה.
רועי פולקמן: תדעו שמרגע זה אנחנו יכולים לכנס את ועדת הכנסת בהתראה קצרה, אז תהיו בהיכון.
<קריאה: תקבע רביזיה לשעה 15:00.
רועי פולקמן: כן, אנחנו נקבע תכף את הרביזיה.
רועי פולקמן: אבל אנחנו יכולים להגיד בהתראה קצרה - - -
אורלי לוי אבקסיס: לא, אבל צריך לחכות חצי שעה לפני הזימון.
רועי פולקמן: כן, לגבי הרביזיה זה ברור.
רועי פולקמן: אבל תדעו שעל כל נושא בתכנית הכלכלית, מעכשיו, אם יהיה צורך, ועדת הכנסת תתכנס בהתראה קצרה.
רועי פולקמן: אין הגבלה על ההתראה, אז תהיו מוכנים.
רועי פולקמן: לישון עם נעליים.
רועי פולקמן: הרביזיה תתקיים כאן בשעה 15:00.
אורן אסף חזן: רגע, יש לי הצעה עניינית: במקום לקפוץ בין החדרים, אולי אפשר לעשות את הכול בחדר ועדת הכספים.
רועי פולקמן: לא, זה לא אפשרי.
רועי פולקמן: חברים, בשעה 15:00 רביזיה.
משה גפני: אדוני היושב-ראש, היות שיש רביזיה ויצביעו עליה פה בשעה 15:00, אני מודיע שנחנו דוחים את פתיחת הישיבה מ-14:30 ל-15:15, ואז נדון, אם אכן ועדת הכנסת תדחה את הרביזיה - - -
רועי פולקמן: אין לנו נושאים אחרים לדון בהם בינתיים?
משה גפני: אחרי הדיונים על הרביזיות אצלנו, ההצבעות, הדבר הראשון שנדון בו הוא הייעוץ הפנסיוני, כדי לא להחזיק את הגופים עד מאוחר.
משה גפני: ב-15:15 תהיינה הצבעות על הרביזיות, ומיד אחרי זה, אם אכן נדחה את הרביזיות - - -
רועי פולקמן: פה ב-15:00.
משה גפני: ב-15:15, אחרי ההצבעה על הרביזיות, נדון על הייעוץ הפנסיוני.
רועי פולקמן: חברים, אנחנו פותחים את הדיון.
רועי פולקמן: באסל, אתה הגשת רביזיה, אתה מוזמן לנמק.
באסל גטאס: אני פונה לחברי הקואליציה - - -
מיקי רוזנטל: תגיד שאתה פונה ללב שלהם.
מיקי רוזנטל: אה, אין להם.
אורן אסף חזן: אתה אכזר.
אורן אסף חזן: אתה, דיברנו שאין לך משהו אחר, עכשיו אתה רוצה לקחת לנו את הלב?
באסל גטאס: רבותיי, אני חושב שעניינית, למרות כל אהבתנו לרב גפני, הנימוק החזק ביותר הוא שאתם צריכים להצביע אתנו על כך ששני הנושאים האלה ייחשבו כנושאים חדשים ויהיו מחוץ לחוק.
אורן אסף חזן: עכשיו כבר אין לנו רוב.
רועי פולקמן: חברים, יהיה בסדר.
רועי פולקמן: תנו לחבר הכנסת באסל גטאס לנמק.
באסל גטאס: זהו, נימקתי, חאלס.
באסל גטאס: אני יודע שזה לא נכנס לא לראש ולא ללב.
מיקי לוי: זה על הבריאות או על הפנסיוני?
באסל גטאס: על כל אחד בנפרד, או על שניהם?
רועי פולקמן: חברת הכנסת אורלי לוי, את רוצה לנמק?
באסל גטאס: היא הגישה רביזיה על הפנסיוני.
אורלי לוי אבקסיס: האמת, אני חייבת לומר שאני די מופתעת ממה שקורה פה.
אורלי לוי אבקסיס: גם למי שחשב שראה הכול, גם אם הוא היה צופה מן הצד וגם אם היה שחקן בתוך המשחק, זה הזוי מה שקורה פה.
אורלי לוי אבקסיס: מצד אחד, אני חושבת שאני יודעת מה תפקידה של אופוזיציה, ואין פה נושאים מדיניים שיש עליהם מחלוקת.
אורלי לוי אבקסיס: מצד שני, אני רואה את חברי האופוזיציה מתחילים לנשור, ואני לא מצליחה לפתור את הפאזל.
רועי פולקמן: מי מתחיל לנשור?
אורלי לוי אבקסיס: חברי האופוזיציה.
אורלי לוי אבקסיס: אני חשבתי שהחברים בליכוד ממהרים לאנשהו ושתפקידנו כאופוזיציה הוא להקשות - - -
אורן אסף חזן: זו כבר תקלה שלך.